CELEX: 62009TN0164
Language: fi
Date: 2009-04-03 00:00:00
Title: Asia T-164/09: Kanne 3.4.2009 — Kitou v. Euroopan tietosuojavaltuutettu

4.7.2009   
            
            
               FI
            
            
               Euroopan unionin virallinen lehti
            
            
               C 153/44
            
         Kanne 3.4.2009 — Kitou v. Euroopan tietosuojavaltuutettu
   (Asia T-164/09)
   2009/C 153/88
   Oikeudenkäyntikieli: ranska
   
      Asianosaiset
   
   
      Kantaja: Erasmia Kitou (Bryssel, Belgia) (edustaja: asianajaja S. Pappas)
   
      Vastaaja: Euroopan tietosuojavaltuutettu
   
      Vaatimukset
   
   
               —
            
            
               On todettava, että asetusta (EY) N:o 1049/2001 ei voida soveltaa
            
         
               —
            
            
               toissijaisesti on todettava, että asetusten (EY) N:o 1049/2001 ja (EY) N:o 45/2001 samanaikaisessa soveltamisessa tapahtui oikeudellinen virhe
            
         
               —
            
            
               tämän johdosta Euroopan tietosuojavaltuutetun päätös 2008-0600 on kumottava
            
         
               —
            
            
               on todettava, että hakemus saada tutustua asiakirjoihin ei täytä asetuksessa N:o 45/2001 säädettyjä edellytyksiä, ja
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii Euroopan tietosuojavaltuutetun sen päätöksen kumoamista, jossa Euroopan tietosuojavaltuutettu totesi, että tiettyjen kantajan uraa Euroopan yhteisöjen komissiossa koskevien tietojen luovuttaminen kansallisessa oikeudenkäynnissä ei ole vastoin asetusten N:o 45/2001 (1) ja N:o 1049/2001 (2) säännöksiä.
   Kantaja esittää kanteensa tueksi seuraavaa:
   
               —
            
            
               riidanalainen päätös on perusteeton siltä osin kuin se perustuu asetukseen N:o 1049/2001, jota ei voida soveltaa esillä olevassa asiassa, koska hakemus saada tutustua asiakirjoihin ei koske asetuksessa N:o 1049/2001 tarkoitettua asiakirjaa vaan henkilötietoa
            
         
               —
            
            
               vaikka asetuksia N:o 1049/2001 ja N:o 45/2001 voitaisiinkin soveltaa samanaikaisesti nyt esillä olevassa asiassa, vastaaja on tehnyt soveltamista koskevan virheen, kun se arvioi, että henkilötietojen käsittelystä annetussa asetuksessa N:o 45/2001 säädettyjä edellytyksiä voitiin soveltaa vain, jos asiakirjojen tutustuttavaksi saamisesta annetun asetuksen N:o 1049/2001 4 artiklan 1 kohdan b alakohdassa säädettyä poikkeusta voitiin soveltaa
            
         
               —
            
            
               vastaaja on rikkonut asetuksen N:o 45/2001 säännöksiä siltä osin kuin hakemus saada tutustua asiakirjoihin ei koskenut asiakirjaa eikä se perustunut mihinkään asetuksen N:o 45/2001 5 artiklassa säädettyyn henkilötietojen käsittelyn laillisuutta koskevaan edellytykseen.
            
         
      (1)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001 (EYVL 2001, L 8, s. 1).
   
      (2)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).